2014. gada 16. decembrī Rīkojums Nr. 792

Rīgā (prot. Nr. 71 20. §)

**Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"**

Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai (Sociālās integrācijas valsts aģentūrai) 3 719 *euro*, tai skaitā:

1.  3 478 *euro*, lai segtu izdevumus, kas laikposmā no 2014. gada 1. jūlija līdz 30. novembrim radušies saistībā ar sociālās rehabilitācijas pakalpojumu nodrošināšanu Ministru kabineta 2013. gada 4. decembra rīkojuma Nr. 590 "Par atbalsta pasākumiem traģēdijā Priedaines ielā 20, Rīgā, cietušajām un seku novēršanā iesaistītajām personām"" 1., 10. un 11. punktā minētajām personām.

2.  241 *euro*, lai segtu izdevumus par 2014. gadā uzsāktā rehabilitācijas kursa pabeigšanu 2014. gada decembrī Ministru kabineta 2013. gada 4. decembra rīkojuma Nr. 590 "Par atbalsta pasākumiem traģēdijā Priedaines ielā 20, Rīgā, cietušajām un seku novēršanā iesaistītajām personām"" 1. punktā minētajai personai.

Ministru prezidenta vietā –

finanšu ministrs Jānis Reirs

Labklājības ministrs Uldis Augulis